उन्होंने दावा किया है कि दिल्ली सरकार की डाक (दिल्ली आरोग्य कोष) योजना बहुत सफल हुई है और बड़े पैमाने पर राजधानी के लोगों को लाभ हुआ है। यह एक अद्भुत योजना है जिसके तहत दिल्ली सरकार के अस्पताल का एक डाक्टर जब सिफारिश कर देता है तो लोगों को सभी तरह के टैस्ट और इलाज मुफ्त में उपलब्ध होते हैं। यहां तक कि अस्पताल में रहना भी मुफ्त होता है। दिल्ली सरकार ने दिल्ली के 25 प्राइवेट अस्पतालों और डायग्नोस्टिक सैंटरों के साथ समझौता कर रखा है जहां मरीजों को बिल का भुगतान नहीं करना पड़ता है और सारा खर्चा सरकार प्रत्यक्ष रूप से अदा करती है। केजरीवाल का कहना है कि मोदी केयर को केजरी केयर अपनाना चाहिए।